พอดีหนูเริ่มกินยาคุมครั้งแรก เม็ดแรก วันที่ 2 เดือนธันวาคม โดยก่อนหน้านี้ใส่ถุงยางทุกครั้งเวลามีอะไรกับแฟน ที่หนูกังวลคือ วันที่ 6 ธันวาคม มีอะไรกันใส่ถุงยาง แต่ถุงยางหลุดเข้าไปในช่องคลอดคะ มารู้ช่วงสุดท้ายคะ อยากทราบหนูจะท้องมั้ยคะ ตอนนี้เครียดมาก กังวลมาก
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นในกรณีนี้คงต้องดูว่าได้เริ่มกินในช่วง 5 วันแรกที่มีประจำเดือนหรือไม่ ถ้าไม่ใช่ และเพิ่งกินติดต่อกันมาแค่ 4 วัน มีการถุงยางหลุด อาจจะมีโอกาสตั้งครรภ์ จึงอาจมีข้อบ่งชี้ในการใช้ยาคุมฉุกเฉิน (แต่ตอนนี้เลย 72 ชั่วโมงมาแล้ว จะใช้ไม่ได้แล้ว) แต่ถ้ากินตอนช่วงมีประจำเดือน ก็โอกาสตั้งครรภ์น้อยมากๆค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น